**Ben James Walter** (s. 11. toukokuuta 1984 Beaconsfield, Québec, Kanada) on kanadalainen jääkiekkoilija, joka pelaa Itävallan Erste Bank Eishockey Ligan EC Salzburgissa. Hän on pelipaikaltaan keskushyökkääjä. Walterin vahvuuksiin kuuluu pelintekeminen, puolustaminen ja maalintekotaidot. Hänellä on varsin vankka koko, mutta Walterin tulisi käyttää sitä enemmän hyödyksi.

Ura
---

### Junioriura ja yliopistovuodet

Walter pelasi vuodet 2000–2002 BCHL-juniorisarjaa Langley Hornetsin riveissä ja oli jälkimmäisellä kaudellaan 2001–2002 joukkueen paras pistemies ja syöttäjä tehoilla 29+47=76. Vuodet 2002–2005 hän kävi Massachusetts-Lowellin yliopistoa. Kaudella 2003–2004 Walter jakoi 18 osumallaan joukkueen sisäisen maalipörssin voiton Elias Godoyn kanssa. He jakoivat koko Hockey Eastin maalipörssin viidennen sijan kahden muun pelaajan kanssa.

Boston Bruins varasi Walterin viidennellä kierroksella 160. pelaajana NHL:n varaustilaisuudessa 2004. Viimeisellä yliopistokaudellaan 2004–2005 hän jakoi tehoilla 26+13=39 UMass-Lowellin sisäisen pistepörssin voiton Elias Godoyn kanssa. He jakoivat Hockey Eastin pistepörssin yhdeksännen sijan NU:n Mike Morrisin kanssa. Kauden aikana kolme kypärätemppua tehnyt Walter itse voitti koko Hockey Eastin maalipörssin. Hänet valittiin kauden päätteeksi sarjan toiseen tähdistökentälliseen. Walter oli myös ehdolla koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Colorado Collegen Marty Sertichille.

### Ammattilaisura

Walter SHL-joukkue Örebro HK:n paidassa lokakuussa 2013.
Elokuussa 2005 Walter teki kolmivuotisen tulokassopimuksen Boston Bruinsin kanssa. Hän siirtyi joukkueen organisaatioon kaudeksi 2005–2006, jonka Walter pelasi suurimmaksi osaksi farmijoukkue Providence Bruinsissa, AHL:ssä. NHL-otteluita hän pelasi kauden aikana kuusi, joista ensimmäisen 12. tammikuuta 2006 Los Angeles Kingsia vastaan. Kaudella 2006–2007 Walter oli tehoilla 24+43=67 Providencen AHL-joukkueen toiseksi paras pistemies David Krejčín jälkeen. Hän voitti myös joukkueen sisäisen tehotilaston lukemalla +23 ja valittiin kauden päätteeksi Bruinsin arvokkaimmaksi pelaajaksi. Walter pelasi kauden aikana neljä NHL-ottelua.

Syyskuussa 2007 Walter kaupattiin New York Islandersiin vaihdossa Petteri Nokelaiseen ja toisen kierroksen varausvuoroon kesälle 2009. Hän pelasi taas kauden 2007–2008 suurimmaksi osaksi farmissa ja oli Bridgeport Sound Tigersin paras syöttäjä ja toiseksi paras pistemies Jeff Tambellinin jälkeen tehoilla 20+46=66. Walter pelasi kauden aikana kahdeksan NHL-ottelua Islandersissa. Hän teki NHL-uransa ensimmäisen maalin ja toistaiseksi ainoan tehopisteensä 11. maaliskuuta 2008 Tampa Bay Lightningin Karri Rämön taakse. Heinäkuussa 2008 Walter teki vuoden mittaisen ja kaksisuuntaisen jatkosopimuksen Islandersin kanssa.

Kauden 2008–2009 Walter pelasi aiempien vuosiensa tapaan taas suurimmaksi osaksi farmissa. Hän jakoi 20 osumallaan Sound Tigersin sisäisen maalipörssin kolmannen sijan Jesse Joensuun kanssa. Walter jakoi myös tehoilla 1+4=5 joukkueen sisäisen pistepörssin voiton kevään 2009 pudotuspeleissä Jon Simin kanssa. Hän pelasi kauden aikana neljä NHL-ottelua. Kesäkuussa 2009 Islanders kauppasi Walterin pelaajaoikeudet New Jersey Devilsiin vaihdossa Tony Romanoon. Noin kuukautta myöhemmin Walter teki vuoden mittaisen sopimuksen joukkueen kanssa. Myös Devilsissä kausi 2009–2010 kului suurimmaksi osaksi farmissa. Hän voitti Lowell Devilsin sisäisen pistepörssin tehoilla 22+26=58. Walter pelasi kauden aikana kaksi NHL-ottelua New Jerseyssä.

Kaudeksi 2010–2011 Walter siirtyi vapaana agenttina vuoden mittaisella sopimuksella Colorado Avalanchen organisaatioon. Hän pelasi koko kauden farmijoukkue Lake Erie Monstersissa, jossa Walter teki AHL:n yhden kauden piste-ennätyksensä tehoilla 23+47=70, joilla hän oli joukkueen paras pistemies ja syöttäjä. Walter voitti myös Monstersin sisäisen tehotilaston lukemalla +26. Hän jakoi myös joukkueen sisäisen pistepörssin kevään 2010 pudotuspeleissä Justin Mercierin kanssa tehoilla 3+2=5. Kaudeksi 2011–2012 Walter siirtyi kaksivuotisella ja kaksisuuntaisella sopimuksella Calgary Flamesiin. Hän pelasi molemmat sopimuskautensa kokonaan farmijoukkue Abbotsford Heatissa. Kaudella 2011–2012 Walter oli joukkueen paras syöttäjä ja toiseksi paras pistemies Krystofer Kolanosin jälkeen tehoilla 19+40=59. Kaudella 2012–2013 hän nousi Heatin varakapteeniksi ja voitti tehoilla 15+34=49 joukkueen sisäisen piste- ja syöttöpörssin.

Walter siirtyi kaudeksi 2013–2014 Eurooppaan ja Ruotsin SHL-liigassa pelaavaan Örebro HK:hon. Hän jätti joukkueen joulukuussa 2013 ja siirtyi loppukaudeksi SM-liigajoukkue Jokereihin. Walter hankittiin joukkueeseen hyökkäävään rooliin, mutta hän ei juuri missään vaiheessa vastannut häneen kohdistuneisiin odotuksiin ja putosi sentterihierarkiassa kolmossentteriksi.

Kaudeksi 2014–2015 Walter siirtyi vuoden mittaisella sopimuksella Itävallan Erste Bank Eishockey Ligan EC Salzburgiin. Hän voitti kauden päätteeksi Itävallan-mestaruuden. Huhtikuussa 2015 Walter teki vuoden mittaisen jatkosopimuksen joukkueen kanssa.

Muuta
-----

Walterin isä Ryan pelasi omalla urallaan yli 1000 NHL-ottelua ja oli voittamassa Stanley Cupia Montréal Canadiensissa vuonna 1986.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2000–2001 | Langley Hornets | BCHL | 50 | 8 | 22 | 30 | 19 | – | – | – | – | – |
| 2001–2002 | Langley Hornets | BCHL | 50 | 29 | 47 | 76 | 29 | – | – | – | – | – |
| 2002–2003 | UMass-Lowell | NCAA | 35 | 5 | 12 | 17 | 12 | – | – | – | – | – |
| 2003–2004 | UMass-Lowell | NCAA | 36 | 18 | 16 | 34 | 18 | – | – | – | – | – |
| 2004–2005 | UMass-Lowell | NCAA | 36 | 26 | 13 | 39 | 28 | – | – | – | – | – | Kakkostähdistö |
| 2005–2006 | Providence Bruins | AHL | 62 | 16 | 24 | 40 | 33 | 3 | 2 | 0 | 2 | 2 |
|  | Boston Bruins | NHL | 6 | 0 | 0 | 0 | 4 | – | – | – | – | – |
| 2006–2007 | Providence Bruins | AHL | 73 | 24 | 43 | 67 | 58 | 13 | 4 | 4 | 8 | 6 |
|  | Boston Bruins | NHL | 4 | 0 | 0 | 0 | 0 | – | – | – | – | – |
| 2007–2008 | Bridgeport Sound Tigers | AHL | 68 | 20 | 46 | 66 | 31 | – | – | – | – | – |
|  | New York Islanders | NHL | 8 | 1 | 0 | 1 | 0 | – | – | – | – | – |
| 2008–2009 | Bridgeport Sound Tigers | AHL | 65 | 20 | 30 | 50 | 10 | 5 | 1 | 4 | 5 | 2 |
|  | New York Islanders | NHL | 4 | 0 | 0 | 0 | 0 | – | – | – | – | – |
| 2009–2010 | Lowell Devils | AHL | 78 | 22 | 36 | 58 | 26 | 5 | 1 | 1 | 2 | 2 |
|  | New Jersey Devils | NHL | 2 | 0 | 0 | 0 | 2 | – | – | – | – | – |
| 2010–2011 | Lake Erie Monsters | AHL | 77 | 23 | 47 | 70 | 24 | 7 | 3 | 2 | 5 | 4 |
| 2011–2012 | Abbotsford Heat | AHL | 75 | 19 | 40 | 59 | 30 | 8 | 1 | 7 | 8 | 2 |
| 2012–2013 | Abbotsford Heat | AHL | 68 | 15 | 34 | 49 | 18 | – | – | – | – | – |
| 2013–2014 | Örebro HK | SHL | 32 | 2 | 13 | 15 | 14 | – | – | – | – | – |
|  | Jokerit | SM-liiga | 23 | 2 | 5 | 7 | 4 | 1 | 0 | 1 | 1 | 0 |
| 2014–2015 | EC Salzburg | EBEL | 50 | 13 | 30 | 43 | 12 | 13 | 2 | 8 | 10 | 6 |
| 5 kautta | yhteensä | NHL | 24 | 1 | 0 | 1 | 6 | – | – | – | – | – |
| 8 kautta | yhteensä | AHL | 566 | 159 | 301 | 460 | 230 | 41 | 12 | 18 | 30 | 18 |
| 1 kausi | yhteensä | EBEL | 50 | 13 | 30 | 43 | 12 | 13 | 2 | 8 | 10 | 6 |
| 1 kausi | yhteensä | SHL | 32 | 2 | 13 | 15 | 14 | – | – | – | – | – |
| 1 kausi | yhteensä | SM-liiga | 23 | 2 | 5 | 7 | 4 | 1 | 0 | 1 | 1 | 0 |

Lähteet
-------

* Ben Walter The Internet Hockey Databasessa (englanniksi)
* Ben Walter Legends of Hockey -sivustolla (englanniksi)
* Ben Walter *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Ben Walter *Elite Prospects*. Everysport Media Group AB.  (englanniksi)
2. 1 2 3 4 5 6  Ben Walter The Internet Hockey Databasessa (englanniksi)
3. ↑  Ben Walter Legends of Hockey -sivustolla (englanniksi)
4. ↑  Pilkington, Janine: First year pro: Ben Walter  13.10.2005. Hockey's Future. Viitattu 30.12.2013. (englanniksi)
5. ↑  Ben Walter signs a three-year contract  31.8.2005. Boston Bruins. Viitattu 30.12.2013. (englanniksi)
6. ↑  NHL:ssä tapahtuu, 31. elokuuta: Uusia Mighty Ducks – ja Bruins-sopimuksia  31.8.2005. Jatkoaika.com. Viitattu 30.12.2013.
7. ↑  Kings 6, Bruins 0  12.1.2006. BOSTON:  Yahoo! Sports. Viitattu 30.12.2013. (englanniksi)
8. ↑  ISLANDERS ACQUIRE BEN WALTER  11.9.2007. New York Islanders. Viitattu 30.12.2013. (englanniksi)
9. ↑  Petteri Nokelainen siirtyy Bostoniin  12.9.2007. Jatkoaika.com. Viitattu 30.12.2013.
10. ↑  TAMBY AGREES TO 2-YEAR CONTRACT  16.7.2008. New York Islanders. Viitattu 30.12.2013. (englanniksi)
11. ↑  NHL:ssä tapahtuu: Svatosille jatkosopimus, York Columbukseen  26.7.2008. Jatkoaika.com. Viitattu 30.12.2013.
12. ↑  Devils acquire center Ben Walter  30.6.2009. New Jersey Devils. Viitattu 30.12.2013. (englanniksi)
13. ↑  Avalanche Signs Yip  7.7.2010. Colorado Avalanche. Viitattu 30.12.2013. (englanniksi)
14. ↑  Flames sign three more players  2.7.2011. CALGARY, AB:  Calgary Flames. Viitattu 30.12.2013. (englanniksi)
15. ↑  Bodin, Uffe: AHL-stjärna förstärker Örebro  24.5.2013. Hockeysverige.se. Viitattu 30.12.2013. (ruotsiksi)
16. ↑  Ben Walter Jokerien hyökkäykseen  29.12.2013. Jatkoaika.com. Viitattu 30.12.2013.
17. ↑  Suvinen, Teemu: Jokereiden pelaaja-arvostelut 2013-2014  30.3.2014. Jatkoaika.com. Viitattu 5.4.2014.
18. ↑  Walter jatkaa uraansa Itävallassa  5.8.2014. Jatkoaika.com. Viitattu 6.8.2014.
19. ↑  Red Bulls und Ben Walter verlängern Zusammenarbeit  30.4.2015. EC Red Bull Salzburg. Viitattu 13.12.2015. (saksaksi)